recursal/SuperWikiNEXT-32B huggingface dataset:
schematická značka potenciometra (v anglosaskom svete)
schematická značka potenciometra (zvyšok sveta)
Potenciometer jednootáčkový.
**Potenciometer** je elektrická súčiastka - *regulovateľný delič napätia* (odoberá sa napätie len z určitej časti odporu, ktorým preteká elektrický prúd).

Vo svojej podstate ide o variabilný rezistor s pripojeným bežcom, ktorý je v kontakte s odporovou vrstvou a ktorý je vyvedený na samostatný vývod.

Delenie potenciometrov
----------------------

Podľa spôsobu, akým sa dá bežcom pohybovať:

* otočné - jednootáčkové (bežne používané) alebo viacotáčkové
* posuvné (používané napr. v mixážnych pultoch)

Podľa vyhotovenia odporovej dráhy:

* drôtové (odporový drôt - pre väčšie výkonové zaťaženia)
* vrstvové (uhlíková alebo kovová vrstva)

Podľa priebehu odporu (zmena odporu pri lineárnej zmene natočenia/posunutia) - nezanedbateľné rozšírenie majú však len prvé 2:

* lineárne - s rovnomerným nárastom/poklesom odporu
* logaritmické - s logaritmickým/exponenciálnym nárastom/poklesom odporu (pre reguláciu hlasitosti - odvodené od vlastností ľudského sluchu)
* neštandardné (možná je v podstate skoro ľubovoľná závislosť dráhy a odporu)

Zvláštne vyhotovenia
--------------------

**Potenciometrický trimer** - potenciometer určený na jednorazové (alebo občasné) nastavenie parametrov nejakého obvodu. Zväčša sa ladí skrutkovačom.

**Potenciometer s vypínačom** - obsahuje spínač, ktorý spína (rozopína) v krajnej polohe natočenia bežca potenciometra. Využíva sa napríklad pri niektorých rozhlasových prijímačoch, kde nastavenie hlasitosti na nulu spôsobí vypnutie prístroja.

**Potenciometer s odbočkou** - má vyvedené ďalšie vývody, ktoré sú v istých bodoch pripojené k odporovej dráhe.

**Tandemový potenciometer** - dva potenciometre so spriahnutými bežcami. Využíva sa pri spoločnej regulácii hlasitosti oboch kanálov stereofónneho systému.

**Reostat** - len s dvoma vývodmi, t. j. s vyvedeným bežcom a len jedným koncom odporovej dráhy

  

Elektronický potenciometer - nie je súčiastkou, ale komplexným integrovaným obvodom, ktorý plní funkciu potenciometra. Regulácia sa nerobí natáčaním bežca, ale obvod je riadený cez digitálnu komunikačnú linku. Elektronický potenciometer umožňuje napr. digitálne ovládanie hlasitosti.

Iné projekty
------------

Commons
* Spolupracuj na Commons Commons ponúka multimediálne súbory na tému **Potenciometer**

Zdroje
------

Křišťan, L. Vachala, V.: Příručka pro navrhování elektronických obvodů. Praha, SNTL 1982, s. 58-64
Dolná (hlavná) plachta je najnižšie a zvyčajne má 
najväčšiu plochu
**Hlavná plachta** je najdôležitejšia plachta na lodi. V prípade viacsťažňových plachetníc je hlavná plachta tá, ktorá je najväčšia na každom sťažni, a je vždy najnižšie (dolná) a má na svojom sťažni najväčšiu plochu. Ich názvy sa odvodzujú od názvu sťažňa, ktoré ich nesú: predná dolná plachta, hlavná dolná plachta, krížová dolná plachta.

V závislosti od typu lode môže byť hlavná plachta bermudská, vratiplachta alebo rahnová plachta.

Na lodiach s pozdĺžnym oplachtením, ktoré nesú vratiplachty a stehové plachty je hlavná plachta zvyčajne najnižšia a najväčšia. V súčasnosti sa na jednosťažňových jachtách najčastejšie vyskytuje jedna bermudská plachta a jedna stehová plachta, ktorá pomáha stabilizovať loď. 

Ďalšie poschodia rahnových plachiet:

* Dolná plachta
* Dolná košová (marsová) plachta
* Horná košová (marsová) plachta
* Dolná brámová plachta
* Horná brámová plachta
* Kráľovská plachta
* Oblohová plachta
* Mesačná plachta

|  |  |
| --- | --- |
|  |  |
| **predná dolná plachta** | **hlavná (dolná) plachta** (vľavo), **krížová dolná plachta** (vpravo) |
O krútenom káble ako prvku počítačovej siete pozri *krútená dvojlinka.*
**Krútený kábel** (krútený vodič, krútená dvojlinka) je technológia ochrany vodičov kábla proti elektrickému šumu a elektromagnetickému rušeniu zakrútením páru vodičov navzájom. Jednotlivé vodiče v kábli sú uložené v pároch, pričom páry sú skrútené navzájom okolo seba. Vodiče v páre sú rovnocenné (žiaden z vodičov nie je pripojený na zem, alebo zdroj napätia) preto sa takýto kábel označuje tiež ako symetrický kábel.

Technológia
-----------

Dôvodom zakrúcania vodičov je, že definované skrútenie pomáha redukovať vzájomné presluchy a šumy z vonkajšieho prostredia a zároveň bráni vyžarovaniu z vodičov do prostredia (resp. do susedných vodičov). Zakrútené vodiče majú zvýšenú odolnosť voči súhlasnému typu rušenia (napätiu indukovanému do oboch vodičov súčasne) pretože vplyvom opačnej fázy sa indukované napätie navzájom vyruší. Kvôli zabráneniu vzájomných presluchov medzi pármi v jednom kábli (káblovom zväzku) majú jednotlivé páry rôzne skrútenia (rôzny počet skrútení na jednotku dĺžky). Čím je väčší počet zakrútení na jednotku dĺžky, tým je kábel kvalitnejší. Pre zvlášť elektromagneticky zarušené prostredie (alebo naopak pre prostredie vyžadujúce minimálny vyžarovaný elektromagnetický šum) sa používa dodatočné tienenie pre celý kábel zvlášť - tienenie fóliovaním alebo(a) opletaním (opletením je na povrchu kábla vytvorená sieťka).

Použitie
--------

Krútené vodiče sa najčastejšie používajú v telefónnej technike a pri diaľkovom prenose dát. Neskôr sa začala používať v počítačových sieťach ako náhrada koaxiálneho kábla. Tu sa táto technológia označuje ako krútená dvojlinka.

Izolácia
--------

Plášť kábla sa vyrába obvykle z PVC rôznej tvrdosti a farebnosti - podľa použitia. Vyrábajú sa aj verzie plášťa odolné voči poveternostným vplyvom a so zabudovaným nosným lankom. Telefónne káble majú na povrchu mimoriadne chemicky a mechanicky odolnú izoláciu pre priame uloženie do zeme.

Jednotlivé krútené páry, resp. vodiče v kábli sú farebne rozlíšené. Obvykle je jeden vodič páru celý homogénne označený jednou farbou a jemu prislúchajúci pár obsahuje farebný pásik tej istej farby. Napr. vodič je modrý a k nemu prislúchajúci pár je biely s modrým pásikom (bielo-modrý). V sieťach Ethernet sa pre jednotlivé páry používa kombinácia farieb: bielo-oranžová/oranžová, bielo-zelená/zelená, bielo-modrá/modrá, bielo-hnedá/hnedá. 

V mnohožilových kábloch (môže byť aj viac ako 100 párov), kedy jednoducho nemáme toľko jednoznačných farebných odtieňov na označenie jednotlivých vodičov, sa obvykle druhý párový vodič označuje len jednou farbou (obvykle homogénna biela alebo homogénna žltá). Prvý párový vodič potom môže byť označený aj pásikovaním. Je to menej pohodlné, pretože pri zisťovaní prislúchajúceho páru musíme kábel rozpliesť, aby sme videli, ktoré vodiče sa navzájom ovíjajú.
Znak Technisches HilfswerkZnak Technisches Hilfswerk
**Bundesanstalt Technisches Hilfswerk** (doslova nem. *Spolková inštitúcia Technická pomocná činnosť (ľuďom v núdzi)*, skratka *THW*) je štátna organizácia Spolkovej republiky Nemecko. Až 99% členov tvoria dobrovoľníci.

Dejiny
------

Historické vozidlá THW
Organizácia *Technisches Hilfswerk* bola založená po druhej svetovej vojne, roku 1950. Jej hlavným cieľom bola civilná obrana štátu v prípade vojny. V priebehu desaťročí sa však spektrum jej úloh a možností značne rozšírilo a preorientovalo na záchranársku činnosť, najmä počas živelných pohrôm.

Najväčšou katastrofou, ktorej sa zúčastnili príslušníci THW, boli veľké záplavy na rieke Labe vo východnom Nemecku, v auguste 2002. Na operácii sa zúčastnilo asi 24 000 pracovníkov THW. Pomáhali pri záchrane ohrozených a zranených osôb, evakuácií a odstraňovaní následkov katastofy.

Najväčšou akciou mimo územia Nemecka bol zásah vo Francúzsku v roku 2000, keď silné búrky spustošili veľkú časť územia. Pracovníci THW vypomáhali najmä pri obnovovaní poškodenej elektrifikácie, najmä pre nemocnice a ďalšie dôležité inštitúcie. 

Organizácia THW je taktiež aktívna pri mnohých katastrofách v zahraničí, aj mimo Európy, napr. pri zemetrasení v Indickom oceáne v roku 2004, hurikáne Katrina v USA roku 2005 alebo pri ničivom zemetrasení v oblasti Kašmíre v južnej Ázií roku 2005.

Úlohy a poslanie
----------------

Pracovníci THW odstraňujú následky dopravnej nehody
Úlohy THW sú podrobne opísané v zákone NSR nazývanom *Helferrechtsgesetz* (Zákom o práve pomáhajúcich). Tieto úlohy sú:

* Technická pomoc v Nemecku ako súčasť opatrení civilnej ochrany
* Technická a humanitárna pomoc v zahraničí
* Technická a logistická pomoc v rámci jednotlivých vládnych i mimovládnych organizácií, napr. hasiči, polícia alebo colné orgány.

Externé odkazy
--------------

* THW - Homepage Oficiálna internetová stránka (po nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **Bundesanstalt Technisches Hilfswerk**
Krúpa s veľkosťou 6 cm
**Krúpy** (iné názvy: **ľadovec**, **kamenec**) je „guľovitý, kužeľovitý alebo nepravidelný kus ľadu s priemerom väčším ako 5 mm." Vzniká v oblakoch kumulonimbus, kde namŕzajú kvapky podchladenej vody, resp. sa priamo vodná para ukladá na ľadové častice.

Výskyt krúp je viazaný na búrkové mraky, kumulonimby. V búrkových oblakoch sa vyskytujú silné výstupné a zostupné prúdy, ktoré umožňujú namŕzanie prechladenej vody na iných ľadových časticiach, namŕzanie prechladených kvapiek sa strieda s nárastom kryštalického ľadu. To sa opakuje v cykloch tak dlho, kým krúpa nepresiahne hmotnosť, ktorú je výstupný prúd schopný niesť. Preto sú niektoré krúpy tvorené aj niekoľkými vrstvičkami.

Najväčšia krúpa bola zaznamenaná 3. septembra 1970 v Spojených štátoch počas krupobitia v Coffeyville v Kansase. Vážila 766 g, najdlhší rozmer bol 15 cm a po obvode mala 44 cm. Predpokladaná pádová rýchlosť sa pohybovala okolo 43 m/s.

Referencie
----------

1. ↑  kroupy. In: SOBÍŠEK, Bořivoj, a kol. *Meteorologický slovník výkladový & terminologický*. 1. vyd. Praha : Ministerstvo životního prostředí České republiky, 1993. 594 s. ISBN 80-85368-45-5. S. 151.

Iné projekty
------------

Commons
* Spolupracuj na Commons Commons ponúka multimediálne súbory na tému **Krúpa (ľadovec)**

  


| * z
* d
* u
Meteorológia |
| --- |
| Odbory | 
* aerológia
* aeronómia
* klimatológia

 |
| Prístroje | 
* anemometer
* aneroid
* barograf
* družica
* hypsotermometer
* ombrograf
* radar
* slnkomer (heliograf)
* teplomer
* termograf
* tlakomer
* totalizátor
* vlhkomer
* zrážkomer

 |
| Prvky | 
* tlak
* rosný bod
* teplota
* zrážky

 |
| Javy | 
* blesk
* blizard
* búrka
* dážď
* derecho
* dúha
* El Niño
* front
* globálne otepľovanie
* inovať
* krúpa
* hmla
* oblak
* počasie
* rosa
* skleníkový efekt
* sneh
* snehová víchrica
* tornádo
* tromba
* tropická cyklóna
	+ hurikán
	+ tajfún
* vietor

 |


|  |  |
| --- | --- |
| Portal | Portál vedy o Zemi |
HMNB Portsmouth
**Her Majesty's Naval Base, Portsmouth** (**HMNB Portsmouth**) je jedna z troch námorných základní Royal Navy (ostatné sú HMNB Clyde a HMNB Devonport). Nachádza sa na východnom pobreží Portsmouthu severne od prielivu Solent a ostrova Wight. Základňa má najstaršie suché doky na svete a je domácou základňou 66% techniky Royal Navy. Na základni sa robia aktivity ako stavba a oprava lodí, námorná logistika, ubytovanie a stravovanie a služby (lekári, vzdelanie, sociálna starostlivosť) poskytované ministrom obrany. Je to najstaršia základňa Royal Navy, stala sa súčasťou jej histórie a obrany Britských ostrovov. Nachádza sa tu *Portsmouthská historická lodenica*, ktorá ponúka návštevníkom atrakcie ako Mary Rose, HMS Victory a HMS Warrior.

Veliteľ základne je komodor Jeremy Rigby.

Činnosť základne
----------------

Je to domov väčšiny lodí Royal Navy, rybárskych lodí a mínoloviek. Väčšina týchto lodí je súčasťou Portsmouthskej flotily.

Celkom je tu zamestnaných 17 200 ľudí.

Iné projekty
------------

Commons
* Spolupracuj na Commons Commons ponúka multimediálne súbory na tému **HMNB Portsmouth**

Zdroj
-----

*Tento článok je čiastočný alebo úplný preklad článku HMNB Portsmouth na českej Wikipédii.*
*Hippolytos*, autor:Lawrence Alma-Tadema (1836–1912)
**Hippolytos** (starogr. *Ἱππόλυτος* – *Hippolytos*, lat. *Hippolytus*) je v gréckej mytológii syn aténskeho kráľa Thésea a jeho prvej manželky Amazonky Antiopy.

Keď Théseus zbavil Krétu od nebezpečnej obludy Minótaura neoženil sa s Ariadnou, dcérou krétskeho kráľa Minoa, ktorá sa do neho zaľúbila, ale vrátil sa do Atén, kde sa po smrti Aigea stal kráľom. Vládol spravodlivo a múdro, ale stále túžil po nových dobrodružstvách a tak nevynechal žiadnu príležitosť. Po mnohých prežitých dobrodružstvách, odišiel s Heraklom do vojny proti Amazonkám, kde sa stretol s krásnou Amazonkou Antiopou, do ktorej sa zaľúbil, uniesol ju a oženil sa s ňou. Onedlho mu potom Antiopa porodila syna Hyppolita. Amazonky sa však po čase vrátili, aby ju vyslobodili, ale Antiopa sa pridala na stranu manžela a v boji zahynula.

Hippolytos vyrástol na krásneho mladíka, stal sa vášnivým lovcom, ktorý uctieval bohyňu lovu Artemis. Ženám sa ale vyhýbal a keď nepodľahol ani bohyne lásky Afrodite, tá potom v urazenej samoľúbosti spôsobila, že sa do neho zamilovala otcova druhá manželka Faidra, sestra krétskej Ariadny. Faidra ho potom zvádzala, ale Hippolytos jej lásku z úcty k svojmu otcovi neopätoval.Ona ho následne urazená pred otcom zákerne obvinila, že ju chcel znásilniť.

Kráľ Théseus manželke uveril a požiadal svojho otca Poseidóna, aby Hippolyta zahubil. Poseidón poslal preto na Hippolita príšernú morskú obludu, ktorá mu poplašila kone a tie ho potom doráňali k smrti.

V tej chvíli sa podľa jednej verzie objavila bohyňa Artemis, vyhlásila Hippolyta za nevinného a obvinenie Faidry za vymyslené. Vyhlásila Hippolyta za héroa a od tej chvíle ho v Troizéne začali uctievať.

Iné verzie dokonca uvádzajú, že keď duša Hippolyta zostúpila do Tartaru, bohyňa Artemis požiadala Asklépia, aby jeho telo oživil. Ten poslúchol, dotkol sa jeho mŕtvej hrude zázračnou bylinou a po vyrieknutí zaklínadla, Hippolytos pozdvihol hlavu.To ale tak rozhnevalo boha podsvetia Háda, že požiadal Dia, aby Asklépia zabil bleskom.

Referencie
----------

1. ↑  Ploutarchos, *Theseus*, 24.
2. ↑  Ploutarchos, *Theseus*, 28.
3. 1 2  Pseudo-Apollodoros, *Epitoma*, E,1,18.
4. 1 2 3 4 5  Ovidius, *Fasti*, 6,733.
5. ↑  Pausanias, *Periégésis tés Hellados*, 2,32,1.
6. ↑  Pausanias, *Periégésis tés Hellados*, 2,27,4.

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Hippolytos na českej Wikipédii.*
Súradnice: 49°18′27″S 19°46′03″V﻿ / ﻿49,3075°S 19,7674°V﻿ / 49.3075; 19.7674

**Krúpová** (1 064,5 m n. m.) je vrch v Skorušinských vrchoch. Leží nad osadou Oravice, približne 15 km východne od Tvrdošína.

Poloha
------

Nachádza sa vo východnej časti pohoria, v geomorfologickom podcelku Oravická Magura. Vrch leží v Žilinskom kraji, v okrese Tvrdošín a zasahuje na katastrálne územie obce Vitanová a mesta Tvrdošín (Oravice). Najbližšími sídlami sú na juhozápadnom úpätí ležiace Oravice, miestna časť Tvrdošína, severným smerom sa nachádza Vitanová, Hladovka a Suchá Hora a na východe poľský Witów.

Opis
----

Krúpová sa nachádza v rázsoche, ktorá vybieha severozápadným smerom z Oravickej Magury (1 232 m n. m.). Severným smerom susedí Bučník (958 m n. m.), východným dominuje Magura, južným leží Turek (1 186 m n. m.) a Osobitá (1 687 m n. m.) a západným Blatná (1 143 m n. m.), Skorušina (1 314 m n. m.) a Vajdovka (1 076 m n. m.). Celý masív odvodňuje rieka Oravica v povodí rieky Orava. Na vrchol nevedie značený chodník. Na západných svahoch sa nachádza lyžiarske stredisko Meander Skipark Oravice.

### Výhľady

Odlesnený vrchol s horskou lúkou bez vyššej vegetácie umožňuje kruhový rozhľad. Pozorovateľné sú okolité vrchy Skorušinských vrchov, Západné Tatry a časť Oravských Beskýd, otvorený výhľad je i na územie Poľska.

Prístup
-------

Na vrchol nevedie značený chodník, preto prístup je možný lesnými chodníkmi z okolia, resp. svahmi lyžiarskych tratí. Najbližší,  žlto značený chodník vedie južným smerom na hrebeň (možný prístup na vrchol Krúpovej) a rázc. Vyšné diely, s pokračovaním na Oravickú Maguru.

Referencie
----------

1. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 16.
2. 1 2 3 4   *Mapový portál HIKING.SK* [online]. Denník N, [cit. 2022-03-17]. Dostupné online.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-03-17]. Dostupné online.
4. ↑  *Západné Tatry – Roháče. Turistická mapa.* 1 : 50 000. Harmanec: VKÚ, a. s. 2001.
5. ↑   *O skiparku* [online]. meanderoravice.sk, [cit. 2022-03-17]. Dostupné online.
6. ↑   *Peakfinder* [online]. peakfinder.org, [cit. 2022-03-17]. Dostupné online.

Pozri aj
--------

* Oravická Magura
* Zoznam vrcholov v Skorušinských vrchoch

Externé odkazy
--------------

* Poloha na turistickej mape

| * z
* d
* u
Skorušinské vrchy |
| --- |
| Podcelky (časti) | 
* Kopec
* Skorušina
* Oravická Magura

 |
| Vybrané vrcholy Skorušinských vrchovZoznam vrcholov | 
* Skorušina (1 314)
* Kopec (1 251)
* Magura (1 232)
* Machy (1 202)
* Mikulovka (1 193)
* Príslop (1 164)
* Blatná (1 143)
* Javorková (1 140)
* Blato (1 138)
* Brezový vrch (1 136)
* Javorinky (1 123)
* Mních (1 110)
* Krúpová (1 065)

 |
| Sedlá Skorušinských vrchoch | 
* Bôrik
* Biedna
* Prieková

 |
**HMS Lion** bol britský bojový krížnik triedy Lion, bojujúci v prvej svetovej vojne. Bol prijatý do služby v roku 1912. Od svojich sesterských lodí sa odlišoval v detailoch (umiestenie predného komína).

Bojové nasadenie
----------------

Prvým bojovým nasadením *Lionu* bola 28. augusta 1914 prvá bitka pri Helgolandskej zátoke. *Lion* bol tiež vlajkovou loďou admirála Davida Beattyho v bitkách pri Dogger Banku a pri Jutsku.

Delová veža „Q" po bitke pri Jutsku
Práve pri Dogger Banku sa *Lionu* podaril zásah muničných skladov nemeckého bojového krížnika Seydlitz, ktorý spôsobil výbuch časti pripravených korditových náloží. Ťažko poškodená loď bola takmer stratená a táto skúsenosť viedla Nemcov k vylepšeniu ochrany muničných skladov a záchranných postupov, čo mohlo mať vplyv na ich menšie straty utrpené pri Jutsku. Po tomto úspechu bol pri Dogger Banku *Lion* zasiahnutý salvou nemeckého bojového krížnika Derfflinger, ktorá ho poškodila a neovládateľná loď opustila líniu. Admirál Beatty prevzal velenie bitky až potom, čo sa presunul na bojový krížnik New Zaeland.

Pri Jutsku bol *Lion* blízko osudu svojej sesterskej lodi Queen Mary, ktorá po zásahu do muničných skladov, rovnako ako bojové krížniky Invicible a Indefatigable, vyletela do povetria. Salva kalibru 305 mm z bojového krížnika Lützow zasiahla *Lion* v mieste delovej veže Q. Len vďaka statočnosti veliteľa veže, smrteľne zraneného majora Francisa Harveyho, ktorý vydal rozkaz k uzavretiu muničného skladu a jeho zatopeniu vodou, *Lion* nevybuchol. Zato bol Harvey posmrtne vyznamenaný Viktóriinym krížom.

Po vojne bol *Lion* na základe rozhodnutia Washingtonskej konferencie zošrotovaný.

Pozri aj
--------

* Zoznam bojových krížnikov Royal Navy

Iné projekty
------------

Commons
* Spolupracuj na Commons Commons ponúka multimediálne súbory na tému **HMS Lion (1910)**
Textúra v kvapalnom kryštáli
**Kvapalný kryštál** alebo **tekutý kryštál** je stav hmoty, ktorého vlastnosti sú prechodom medzi kvapalným a pevným skupenstvom. Napr. kvapalné kryštály môžu tiecť ako kvapalina, ale zároveň majú usporiadané a orientované molekuly ako kryštál.

Pri pozorovaní kvapalného kryštálu mikroskopom v polarizovanom svetle je možné v kryštáli uvidieť textúru. Každá časť tejto textúry zodpovedá jednej doméne, ktorá sa od ostatných líši orientáciou molekúl.

Druhy tekutých kryštálov
------------------------

### Termotropné

U termotropných kryštálov dochádza k fázovému prechodu v závislosti na teplote alebo elektrickom poli.

* Nematické - K zmene optických vlastností dochádza pôsobením elektrického poľa. Tento druh tekutých kryštálov sa využíva pre zobrazovaciu techniku, defektoskopiu, mapovanie elektrických polí a detektory neviditeľných žiarení.
* Cholesterické - K zmene zafarbenia dochádza vplyvom zmeny teploty. Využitie nachádza pri farebných indikátoroch teploty, v defektoskopii, kontrole plošných a integrovaných obvodov a v lekárstve.

### Lyotropné

U lyotropných je nutné meniť koncentráciu.

Aplikácie
---------

* Zobrazovacia technika (displeje)
* Vizuálne teplotné senzory (termotropné kvapalné kryštály)

Referencie
----------

1. ↑  RAGAN, Ján. *Anglicko-slovenský slovník výpočtovej techniky*. 1. vyd. Bratislava : Slovenské pedagogické nakladateľstvo, 1998. 485 s. Dostupné online. ISBN 80-08-01117-3. S. 255.

Pozri aj
--------

* Kryštál

Zdroj
-----

*Tento článok je čiastočný alebo úplný preklad článku Kapalný krystal na českej Wikipédii.*
**Eduard Džabejivič Kokojty** (oset. Кокойты Джабейы фырт Эдуард, rus. Эдуа́рд Джабе́евич Коко́йты, \* 31. október 1964, Cchinvali, Gruzínsko) je politik vystupujúci ako prezident medzinárodne neuznanej republiky Južné Osetsko, jednostranne vyhlásenej v severnej časti Gruzínska.

Bol členom sovietskeho zápasníckeho tímu. Pred rokom 1989 bol v Cchinvali prvým sekretárom sovietskeho Komsomolu, mládežníckej organizácie sovietskej komunistickej strany. V roku 1992 sa presťahoval do Moskvy a stal sa podnikateľom. V roku 2001 sa vrátil do Južného Osetska a bol zvolený za prezidenta vzniknutej separatistiskej republiky, ktorá vyhlásila nezávislosť od Gruzínska. V novembri 2006 bol znovuzvolený za prezidenta Južného Osetska, ale jeho opozícia zorganizovala paralelné voľby, v ktorých zvíťazil bývalý juhoosetský premiér Dmitrij Sanakojev.

Patrí medzi tvrdých zástancov nezávislosti Južného Osetska na Gruzínsku. Pred prezidentskými voľbami v roku 2006 vyhlásil, že gruzínsko-osetský konflikt nie je medzietnický, ale politický, spôsobený gruzínskou snahou nadradiť normy západnej demokracie nad "tradičné kaukazské právo". Pri niekoľkých príležitostiach kritizoval misiu OBSE v regióne a bez dôkazov ju obvinil, že jej aktivity sú údajne spojené s gruzínskou tajnou službou.
**Krížový smrek** alebo tiež **Kreuzfichte** bol tretí najväčší smrek obyčajný (*Picea abies*) na Šumave. Rástol na juhovýchodnom svahu hory Boubín pri Lukenskej ceste na križovatke línií rozdelujúcich historické polesia. Priemer jeho kmeňa meral v pňovej výške 174 cm, špička stromu dosahovala do výšky 57,7 m (meranie 1895) a spočítaný objem bol 37,14 m³. Smrek bol vyrúbaný v roku 1895, keď už bol niekoľko rokov suchý. Podľa letokruhov spočítaných pri výrube dožil sa 395 rokov.

Svoje meno získal podľa kríža, ktorý bol vytesaný do jeho kmeňa. Ten pripomínal rok 1832, kedy bol v blízkosti zastrelený člen tlupy pašerákov. Neďaleko smreku stával lovecký zámoček, ktorý dal postaviť Adolf Josef Schwarzenberg. Od zámčeku sa ráno rozchádzali poľovníci a cestu späť ukazovala práve koruna smreka, výrazne presahujúca okolitý les.

Pamätník
--------

V roku 1859 bol vedľa smreka postavený kamenný pamätník, na ktorého stranách sú nápisy Kellne (Včelná), Schattawa (Zátoň), Müllerschlag (Mlynářovice). Meno stromu je zaznamenané pod nápisom Kellne, pod nápisom Schattawa je uvedená nadmorská výška vo vtedajších stopách 3462 – tj. dnešných 1100 m n. m.

V roku 1946 bol pamätník návštevníkmi lesa rozváľaný (pravdepodobne pre nemecké nápisy). Roku 1948 ho lesáci opäť postavili, nemecký nápis prekryla vrstva cementu a bol vyrytý český názov *Křížový smrk*. Zamestnanci polesia Boubín v roku 2000 vrátili pomníku pôvodnú podobu.

Pozri aj
--------

* Kráľ smrekov
* Vidlicový smrek
* Chadtov smrek
* Nástupca kráľa smrekov

Zdroj
-----

*Tento článok je čiastočný alebo úplný preklad článku Křížový smrk na českej Wikipédii.*
Súradnice: 67°09′00″S 32°24′00″V﻿ / ﻿67,15000°S 32,40000°V﻿ / 67.15000; 32.40000

**Kandalakša** (rusky : *Кандала́кша*, fínsky : *Kantalahti*, karelsky : *Kannanlakši*) je mesto v Rusku, v Murmanskej oblasti. Nachádza sa na brehu Kandalakšského zálivu, ktorý je výbežkom Bieleho mora. Mesto sa nachádza len približne 68 km za Severným polárnym kruhom. V roku 2010 tu žilo asi 35 659 obyvateľov.

Dejiny
------

Prvé záznamy o meste ako o osade sú už z 11. storočia. V 13. storočí sa stala spolu s južnou časťou polostrova Kola súčasťou Novgorodskej republiky, v roku 1478 bola pripojená k Moskovskej Rusi. V roku 1915 tu bol vybudovaný prístav a v roku 1918 bola Kandalakša napojená na železničnú sieť prostredníctvom tratí spájajúcej Petrohrad s Murmansk.

Od roku 1995 je v prevádzke ropný prístav Vitino, nachádzajúci sa niekoľko kilometrov južne od Kandalakši, neďaleko železničnej stanice Beloje More.

Partnerské mestá
----------------

* Fínsko  Kemijärvi, Fínsko
* Švédsko  Piteå, Švédsko

Iné projekty
------------

Commons
* Spolupracuj na Commons Commons ponúka multimediálne súbory na tému **Kandalakša**

Zdroj
-----

*Tento článok je čiastočný alebo úplný preklad článku Kandalakša na českej Wikipédii.*


|  |  |
| --- | --- |
| Portal | Ruský portál |
**Hippokratidas** (starogr. Ιπποκρατίδας) z kráľovského rodu Eurypontovcov bol kráľom Sparty (historicky je nedoložený) pravdepodobne medzi rokmi 600 pred Kr. a 575 pred Kr.

Meno spartského kráľa Hippokratida je známe z Herodotovho diela *História*, kde autor zaznamenal genealógiu kráľa Leótychida II. ktorá sa stala pre historikov vodidlom pri zostavovaní zoznamu kráľov Sparty rodu Eurypontovcov.

Herodotov text prezrádza, že predchodcom Hippokratida bol Leótychidas a jeho následníkom Agésilaos (za predpokladu, že sa trón dedil vždy z otca na syna). Existuje však aj zoznam od Pausania, ktorý sa od Herodotovho v menoslove kráľov hlavne z obdobia približne od polovice 7. stor. pred Kr. do začiatku 5. stor. pred Kr. odlišuje (od kráľa Theopompa). Pre chýbajúce dobové doklady na potvrdenie jednej, alebo druhej verzie, historici asi tento problém nevyriešia.

O Hippokratidovi a jeho vláde Herodotos nepíše a výnimkou nie sú ani iní antickí autori. Ale historik Ploutarchos vo svojom diele *Morália*, ktorá obsahuje tiež výroky Sparťanov, zaznamenal aj Hippokratidovu odpoveď satrapovi Kárie, ktorý mu napísal list, pretože muž zo Sparty bol zasvätený do komplotu istých sprisahancov, ale nič o tom nepovedal; satrapa sa v ňom pýtal ako by s ním mal naložiť. Hippokratidas mu odpísal toto: "*Ak mu chceš urobiť veľkú láskavosť, tak ho pošli na smrť; ale ak nie, tak ho vyžeň zo svojej krajiny, veď ak išlo o nejakú cnosť, tak to bol vždy zbabelec.*"

Pozri aj
--------

* Zoznam kráľov Sparty

Zdroje
------

* Herodotos, *História*, VIII, 131.
* Pausanias, *Periégésis tés Hellados*, 3,7,5 – 9;
* Ploutarchos, *Moralia*, Výroky Sparťanov, 222 b;
* Paul Cartledge, *Sparta and Lakonia: a regional history, 1300-362 BC*,

  

  


|  |
| --- |
| Hippokratidas**Eurypontovci** |
| Vladárske tituly |
|
| Predchodca**Leótychidas I.** | **kráľ**600 pred Kr. – 575 pred Kr. (letopočty sú fiktívne) | Nástupca**Agasikles** |
**Hippokoón** (starogr. *Ἱπποκόων*, lat. *Hippocoon*) bol v gréckej mytológii spartský kráľ, syn kráľa Oibala (alebo Periéra) a nymfy Batei.

V gréckych mýtoch je otcom Hippokoóna uvádzaný väčšinou Oibalos, ktorého pôvodne považovali za syna spartského kráľa Kynorta, ale tým, že Sparťania po víťazstve v messénskej vojne, messénskeho Periéra umelo začlenili do genealógie svojich kráľov a Oibala vyhlásili za Periérovho syna a tak podložili svoje nároky na Messéniu, možno tým spôsobili to, že poznáme obsahovo rôzne verzie mýtov týkajúcich sa života Hippokoóna.

Najrozšírenejšou verziou je mýtický príbeh, ktorý hovorí, že Hippokoón bol synom spartského kráľa Oibala a nymfy Batei. Keď kráľ Oibalos zomrel, kráľom Sparty sa stal jeho mladší nevlastný brat Tyndareós s odôvodnením, že je synom Gorgofony legitímnej manželky kráľa Oibala a on je len synom nymfy. Hippokoón sa však nároku na trón nevzdal a svojho nevlastného brata zo Sparty vyhnal. Spolu s Tyndareom zo Sparty odišiel aj Tyndareov mladší brat Ikarios a útočisko našli u aitólskeho kráľa Thestia. Hippokoón otec dvanástich synov potom vládol v Sparte niekoľko rokov.

Sparťania v Hippokoónovi a v jeho synoch už v krátkom čase spoznali násilných a nemilosrdných ľudí, ktorým sa ale toto správanie po čase kruto vypomstilo. Potom čo do Sparty prišiel Heraklov bratranec Oiónos a stál pred Hippokoónovým palácom, napadol ho strážny pes. Oionos v sebaobrane psa zabil kameňom, ale nanešťastie Hippokoónoví synovia to videli a Oiona zavraždili. Heraklova pomsta nenechala na seba dlho čakať. Po prvých ešte nepodarených útokoch, keď zomrel aj Heraklov brat Ifikles, Herakles Hippokoóna a všetkých jeho synov napokon pobil a Tyndareós sa následne vrátil do Sparty a ujal sa opäť vlády.

Pausanias ešte v druhom storočí na svojich cestách po Lakónii videl pamätník symbolizujúci víťazstvo Herakla nad Hippokoónom a jeho synmi a to dokazuje, že za aké významné pokladali Sparťania toto víťazstvo.

Pozri aj
--------

* Zoznam kráľov Sparty

Zdroj
-----

* Pausanias, *Periégésis tés Hellados*, 3,15,3 – 4.
* Publius Ovidius Naso, *Metamorphoses*, VIII, 300 – 328.
* Vojtech Zamarovský, *Bohovia a hrdinovia antických bájí.*
* *Tento článok je čiastočný alebo úplný preklad článku Ιπποκόων na gréckej Wikipédii.*
Olympijské zlatoOlympijské zlato

**Pavel Schmidt** (\* 9. február 1930, Bratislava – † 14. august 2001 Biel, Švajčiarsko) bol slovenský veslár, olympijský víťaz 1960.

Kariéra
-------

Vyrastal ako veslár na Dunaji na Aušpici, kde jazdil dvojskif s Ctiborom Reiskupom, spolu reprezentovali Československo na majstrovstvách Európy. V roku 1958 narukoval do Dukly Terezín ako športový lekár. Tréner Vojtěch Hvězda ho posadil do dvojskifu s Čechom Václavom Kozákom, s ktorým získali dve medaily z majstrovstiev Európy, na prvých majstrovstvách sveta 1962 v Luzerne boli štvrtí. Najväčší úspech dosiahli na olympijských hrách 1960 v Ríme, na jazere Albano predviedli životnú jazdu, favorizovaných obhajcov olympijského zlata reprezentantov ZSSR Berkutova a Ťukalova zdolali takmer o tri sekundy .

Po skončení kariéry pracoval ako tréner, v roku 1967 viedol mexickú reprezentáciu. Zo zahraničia sa domov už nevrátil, po okupácii Československa sa usadil vo Švajčiarsku, kde pôsobil na športovej škole v Bieli, ako psychiater mal súkromnú prax v Solothurne. Švajčiarska dvojka bez kormidelníka Fischer - Bachmann získala pod jeho vedením v Mníchove 1972 olympijské striebro .

Úspechy
-------

* olympijský víťaz 1Prvé miesto 1960
* 4. miesto MS 1962
* Majstrovstvá Európy: 2Druhé miesto 1959, 3Tretie miesto 1961

Referencie
----------

1. ↑
2. ↑

Externé odkazy
--------------

* Pavel Schmidt na sports-reference.com
* Pavel Schmidt na veslo.cz

Autoritné údaje: * abART: 76673
* VIAF: 8142156565706623500008
Martýrium svätého Hippolyta, *Životy svätých*, 14. stor.
Svätý **Hippolytos Rímsky** alebo **Hipolyt Rímsky** alebo **Hip(p)olyt(os)** (lat. *Hippolytus*) (\* asi 170, Rím – † 235/236 Sardínia) bol grécky kresťanský teológ, cirkevný spisovateľ, presbyter v Ríme, neskôr protipápež (v r. 217 – 235). Bol údajne žiakom Ireneja z Lyonu a autor až v 19. storočí objaveného a publikovaného diela *Philosophumena*.

Z viacerých dochovaných diel je zrejmé, že jeho záujem sa nesústreďoval iba na spisy teologickej povahy (napr. traktát *Antikrist* z r. 200, *Vyvrátenie všetkých kacírskych názorov* z r. 220) ale aj na historické spisy, napr. *Kronika svetových dejín* či *Apoštolská tradícia*.

Patril k veľkým odporcom pápeža Zeferína a keď sa v roku 217 jeho nástupcom stal bývalý otrok Kalixt (ako pápež Kalixt I.) Hippolyt sa sám dosadil ako biskup malej skupiny a stal sa prvým protipápežom v cirkevných dejinách. Kalixta považoval za sektárskeho vodcu a modloslužobníka. 

Aj v ďalších rokoch presadzoval svoj vlastný etický dogmatizmus, podľa ktorého mala byť výsadou každého duchovného jeho osobná svätosť. Z tejto požiadavky, zapríčiňujúcej vnútrocirkevný rozkol, neustúpil ani za ďalších pápežov – Urbana I. a Ponciána.

Za vlády cisára Maximina Thraxa bol v roku 235 ako cirkevný vodca uväznený a po krátkom čase deportovaný na ostrov Sardínia, kde čoskoro podľahol krutým podmienkam.

Neskorší pápež Fabián dal jeho telo previezť do Ríma, kde bol v auguste roku 235 alebo 236 slávnostne pochovaný.

Podľa neskorších cirkevných spisovateľov bol plodným autorom, no väčšina jeho diel sa stratila rovnako ako vybledla naňho pamiatka. Vo Vatikánskej knižnici je od roku 1959 umiestnená Hippolytova mramorová socha objavená v roku 1551.

Podľa rímskeho básnika Prudentia, zomrel Hippolytos ako mučeník. Bol ťahaný koňmi a podľa tejto legendy sa stal patrónom koní. Ako svätec je uctievaný západnou (sviatok 13. augusta) i východnou cirkvou (sviatok 30. júna).

Iné projekty
------------

Commons
* Spolupracuj na Commons Commons ponúka multimediálne súbory na tému **Hippolytos Rímsky**

Zdroj
-----

* HIPPOLYT. In: KELLY, J. N. D. *Pápeži dvoch tisícročí : od sv. Petra po Jána Pavla II*. Preklad Otto Havrila; ilustrácie Monika Čulenová. Vyd. 1. Bratislava : Roal, 1994. 288 s. ISBN 80-88706-00-9. S. 14 – 15.

  


| * z
* d
* u
Protipápeži |
| --- |
| 
* Hippolitos
* Novacián
* Félix II.
* Ursinus
* Eulalius
* Vavrinec
* Dioscorus
* Teodor
* Paschal
* Konštantín II.
* Filip
* Ján VIII.
* Anastasius
* Christoforus
* Bonifác VII.
* Ján XVI.
* Gregor VI.
* Benedikt X.
* Honorius II.
* Klement III.
* Theodorich
* Adalbert
* Silvester IV.
* Gregor VIII.
* Celestín II.
* Anaklét II.
* Viktor IV. (1138)
* Viktor IV. (1159 – 1164)
* Paschal III.
* Kalixt III.
* Inocent III.
* Mikuláš V.
* Klement VII.
* Benedikt XIII.
* Alexander V.
* Ján XXIII.
* Klement VIII.
* Benedikt XIV. (1424 - 1429)
* Benedikt XIV. (1430 - 1437)
* Félix V.

 |

Autoritné údaje: * BnF: 12015254b
* GND: 118551418
* ISNI: 0000 0001 0802 8778
* LCCN: n50066851
* NK ČR: jn20001005633
* VIAF: 88873163
* WorldCat: lccn-n50066851
**Hippokorystes** alebo **Hippokorystés** (starogr. *Ἱπποκορυστής* – *Hippokorystes/iný prepis: Hippokorystés*) je v gréckej mytológii syn spartského kráľa Hippokoóna.

Hippokorystes, syn Hippokoóna z Amyklaie, mal jedenásť bratov, Doryklea, Skaia, Enarofora, Euteicha, Boukola, Lykaitha, Tebra, Hippothoa, Euryta, Alkinoa a Alkóna. Jeho otec Hippokoón zasadol na trón v Sparte, keď svojho brata Tyndarea vyhnal z krajiny.

Jedného dňa prišiel do Sparty hrdina Hérakles s bratrancom Oiónom a pri dome Hippokoóna ich napadol strážny pes, ktorého Oiónos v sebeobrane zabil. Hippokorystes so svojimi bratmi stáli obďaleč a keď to uvideli, na Oióna a Hérakla zaútočili. V tejto bitke potom Oiónos zomrel a zranený Hérakles bol nútený ustúpiť. Héraklova pomsta ale nenechala na seba dlho čakať. Po prvých ešte nepodarených útokoch, keď zomrel aj Héraklov brat Ifikles, Hérakles Hippokoóna a všetkých jeho synov pobil a Tyndareós sa mohol vrátiť do Sparty a ujať sa vlády.

Referencie a bibliografia
-------------------------

1. 1 2 3 4  Apollodoros, *Bibliotheca*, 3,10,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 464.
3. ↑  Pausanias, *Periégésis tés Hellados*, 13,5,4.
4. ↑  Apollodoros, *Bibliotheca*, 2,7,3.
5. ↑  Pausanias, *Periégésis tés Hellados*, 13,5,5.
Zjednodušená schéma kvapalinového chromatografu.
**Kvapalinová chromatografia** (angl. *liquid chromatography* – LC) je chromatografická metóda, pri ktorej je mobilnou fázou kvapalina. Je vhodná na separáciu kvapalných resp. v kvapaline rozpustených zmesí.

Kvapalinový chromatograf
------------------------

Medzi hlavné časti kvapalinového chromatografu patrí:

* **zásobná fľaša** – slúži ako zdroj elučného činidla (mobilná fáza). Tu sa elučné činidlo aj uchováva.
* **čerpadlo** – prečerpáva elučné činidlo zo zásobnej fľaše na temeno kolóny
* **tlmič pulzov** – zabezpečuje ustálený prietok elučného činidla do kolóny
* **kolóna** – podobne ako pri plynovej chromatografii je to miesto samotnej separácie. Kolóny pre kvapalinovú chromatografiu majú priemer 0,2 až 2 cm a dĺžku 10 až 100 cm. Pri preparatívnej kvapalinovej chromatografii závisia priemery kolón od množstva separovanej látky a pohybujú sa od 1 cm až do priemerov nad 100 cm v priemysle.
* **detektor** – deteguje vyplavované zložky z kolóny
* **vyhodnocovacie zariadenie** (integrátor) – väčšinou osobný počítač s príslušným softvérovým vybavením.

HPLC – kompletná aparatúra.
Kvapalinová chromatografia môže prebiehať pri normálnom tlaku alebo pri zvýšenom tlaku (**HPLC** – **H**igh **P**erformance **L**iquid **C**hromatography).

Princíp kvapalinovej chromatografie
-----------------------------------

Elučné činidlo (mobilná fáza) prúdi pomocou čerpadla a prechádza cez tlmič pulzov, kde sa stabilizuje jeho prietok cez kolóny. 

Mobilná fáza a vzorka vstupujú temenom do kolóny a nastáva separácia zložiek v dôsledku rôznej afinity zložiek k stacionárnej fáze.

Po určitom čase (retenčný čas) začnú jednotlivé zložky kolónu opúšťať – nastáva elúcia. Vychádzajúce zložky zaznamenáva detektor a jeho signál je ďalej spracovaný integrátorom (počítač).

Detektory v kvapalinovej chromatografii
---------------------------------------

Detektor je zariadenie, ktoré premieňa analytický signál (elúciu zložiek zmesi) na elektrický signál, ktorý je ďalej spracúvaný. Voľba detektora je závislá od povahy separovanej zmesi aj od povahy mobilnej fázy. Základné typy detektorov používaných v kvapalinovej chromatografii:

* fotometrický detektor (meria absorpciu žiarenia)
* konduktometrický detektor (meria vodivosť eluátu)
* voltampérmetrický detektor (pozri polarografia)


|  |  |
| --- | --- |
|  | Chemický portál |
Nokia 3100
**Nokia 3100** je triband GSM mobilný telefón vyrábaný v rokoch 2003-2004 spoločnosťou Nokia.

Mobilný telefón má platformu Série 40, je jednoduchý a určený pre nenáročných užívateľov.

Pasívny displej Nokie 3100 dokáže zobraziť 4096 farieb a rozlíšenie 128x128 pix, ktorý nájdete aj v mnohých iných Nokia mobilných telefónoch. Ďalšie vybavenie telefónu je úplne základné, telefón nedisponuje prehrávačom hudby, rádiom alebo digitálnym fotoaparátom.

Rozmery telefónu sú malé a preto sa bez problémov tento telefón stratí aj vo vrecku košele.

Telefón je vyrobený z plastovej konštrukcie a priehľadných krytov ktoré je možné kedykoľvek vymeniť. Konštrukcia telefónu je dostatočne pevná nato aby vydržal napr. nešťastný pád na podlahu. Plastový materiál krytu je ľahko poškoditeľný a po krátkej dobe intenzívneho používania začnú kryty mierne "vŕzgať".

Firmvér a ovládanie
-------------------

Nokia 3100 má štandardné menu, ktoré má 14 položiek, ovláda sa štvorsmerným klávesom a dvoma kontextovými klávesmi, pohyb v menu je rýchly a plynulý. Položky v menu sú znázornené veľkými farebnými ikonkami, v ďalších úrovniach je už menu len textové. Firmvér je vybavený manažárom obrázkov a MIDI polyfonických zvonení, textovým editorom a inštalátorom JAVA hier a programov. Tie je možné sťahovať cez WAP, alebo dátový kábel. Ďalšiu pripojiteľnosť Nokia 3100 nemá.

V súčasnej dobe sa už Nokia 3100 nevyrába, je však možné zakúpiť súčasne predávaný typ Nokia 2610 ktorý je Nokii 3100 veľmi podobný.

Iné projekty
------------

Commons
* Spolupracuj na Commons Commons ponúka multimediálne súbory na tému **Nokia 3100**.

  


| * z
* d
* u
Mobilné telefóny Nokia |
| --- |
| 1series | 1011 ·  1100 ·  1110 ·  1600 |
| 2series | 2110i ·  2115i ·  2650 ·  2651 |
| 3series | 3100/3105 ·  3110 ·  3110 classic ·  3155 ·  3200 ·  3210 ·  3220 ·  3230 ·  3250 ·  3310 ·  3310(2017) ·  3410 ·  3510/3590/3595  ·  3600/3620/3650/3660 |
| 5series | 5110 ·  5140 ·  5140i ·  5200 ·  5210 ·  5300 ·  5310 ·  5500 ·  5510 ·  5700 ·  5730 |
| 6series | 6010 ·  6020/6021 ·  6030 ·  6070 ·  6110/6120 ·  6110 Navigator ·  6111 ·  6120 classic ·  6131/6133 ·  6136 ·  6151  ·  6170 ·  6230 ·  6233 ·  6255i ·  6265 ·  6270 ·  6275i ·  6280/6288 ·  6290 ·  6300 ·  6300i ·  6315i ·  6500 classic ·  6600 ·  6610i ·  6620 ·  6630 ·  6650 ·  6670 ·  6680 ·  6681/6682 · 6800 ·  6810 ·  6820 ·  6822 |
| 7series | 7110 ·  7160 ·  7250 ·  7280 ·  7360 ·  7380 ·  7390 ·  7500 ·  7600 ·  7610 ·  7650 ·  7700 ·  7710 ·  7900 |
| 8series | 8110 ·  8210 ·  8600 Luna ·  8800 ·  8850 |
| 9series | 9000/9110 ·  9210/9290 ·  9300/i ·  9500 |
| Eseries | E5 ·  E50 ·  E51 ·  E52 ·  E55 ·  E60 ·  E61/i ·  E62 ·  E63 ·  E65 ·  E66 ·  E70 ·  E71 ·  E72 ·  E75 ·  E90 |
| Xseries | X2 ·  X3 ·  X6 ·  X6 16GB |
| Cseries | C3 ·  C5 ·  C6 ·  C7-00 |
| Nseries | N70 ·  N71 ·  N72 ·  N73 ·  N75 ·  N76 ·  N77 ·  N78 ·  N79 ·  N8 ·  N80 ·  N81 ·  N82 ·  N85 ·  N86 8MP ·  N90 ·  N91 ·  N92 ·  N93 ·  N93i ·  N95 ·  N95 8GB  ·  N96  ·  N97  ·  N97 Mini  ·  N800 ·  N810  ·  N900 |
| Ostatné | 770 Internet Tablet ·  888 ·  N-Gage ·  Vertu |
Budova Bayer AG
**Budova Bayer AG** je sídlom farmaceutickej spoločnosti Bayer AG v Nemeckom meste Leverkusen.

Budova je situovaná do Carl-Duirberg parku, na pozemku, kde predtým stála veža tohto už spomínaného koncernu, ktorá bola odstranená po dokončení novej stavby v roku 2002. Jej úloha už nezohrávala žiadny význam. Koncept odstraňovania zohrával vysoký význam. Polkruhový objem celku pridružuje na severe dlhú záhradnú pergolu, ktorá podporuje a posilňuje linearitu Kauer-Wilhemovej aleje. Tento prístup je navyše logickým riešením vyplývajúcim z charakteru danej krajiny. Budova rešpektuje mierku a moderný výraz susediaceho suptýlneho kasína. Svojou transparentnosťou vedome kontrastuje s monumentálnou historickou budovou na protiľahlej strane ulice. 

19,50 metra široký polkruhový pôdorys pretína v strede vstupná hala ústiaca do parku, v ktorom jediným umelým elementom je kruhový bazén stvárňujúci svojím vydláždením svetoznáme logo firmy. Stavba má dvojitú transparentnú fasádu, vonkajšia sklenená kostra umožňuje prirodzenú ventiláciu a to predovšetkým v jari a jeseni, chráni ped dažďom, vetrom a hlukom a inými nepriaznivými vplyvmi okolia. Má zabudovaný automatický ovládatelný tieniaci mechanizmus v betónovej konštrukcii je integrované vykurovanie a potrubný klimatizačný systém, ktorý využíva nízkoenergetické nároky vody a zohľadňuje mernú tepelnú kapacitu betónu.

V prípade potreby dosiahnutia primeranej teploty počas letných a zimných mesiacov je aktívny systém konvektora generujúceho zásobovanie vzduchu z exteriéru (z fasády), ktorý skvalitňuje prostredie. Vysokointeligentný riadený kontrolný systém vyhodnocuje lokálne podmienky a tak volí najoptímalnejší modul v porovnaní s ostatnou technikou. Takýto koncept klimatizácie a dvojplášťovej fasády znižuje prevádzkové náklady takmer na polovicu. Strecha nad štvrtým podlažím je oceľová, obsahujúca skupinu aktívnych buniek, meniacich sa vzhľadom na podnety pri prehrievaní, či nežiadúcom presvetľovaní.

Zdroj
-----

* *Great new buildings of the World*, Harper Design International, 2005, ISBN 0060747927
* Schlaich J. BergermanLeicht R.:  *Leicht Weit Light Structures*, Prestel, 2004, ISBN 3791329189

Externé odkazy
--------------

*
**Raptorex** („kráľ lupičov") bol pomerne malý tyranosauroidný teropódny dinosaurus, ktorý žil na území dnešnej Číny (súvrstvie I-sien (Yixian)) v období spodnej kriedy (asi pred 125 miliónmi rokov). Tento dávny predok známeho tyranosaura bol len asi 2,5 až 3 metre dlhý a vážil okolo 65 až 70 kilogramov. Zaujímavé je, že ide takmer o presnú zmenšeninu veľkého tyranosaura, dokonca aj s proporcionálne zakrpatenými prednými končatinami.

Veľkostné porovnanie Raptorexa s človekom
Ilustrácia lebky Raptorexa
Bol opísaný americkým paleontológom Paulom Serenom v roku 2009 ako jediný druh tohto rodu **Raptorex kriegsteini**. Druhové meno je stanovené na počesť Romana Kriegsteina, ktorý prežil holokaust. Jeho syn Henry Kriegstein daroval fosíliu dinosaura, zakúpenú na čiernom trhu, Univerzite v Chicagu k preštudovaniu. Následne sa má vrátiť do Číny.

Raptorex vykazuje rovnaký základný telesný plán, ako veľké tyranosauridy z vrchnej kriedy. Má malé predné končatiny, robustne stavanú lebku a dlhé nohy na rýchly beh. Tento fakt je v rozpore s podobou iných bazálnych (primitívnych) tyranosauridov, napríklad rodom Dilong, s dlhými prednými končatinami a menej robustnou lebkou. Holotyp, označený LHPV 18, bol dlhý asi 2,5 metra a zomrel v šiestom roku života.

Totožnosť
---------

V októbri roku 2010 bola vznesená domnienka, že raptorex môže byť v skutočnosti len mláďaťom veľkého tyranosaurida rodu Tarbosaurus. V tom prípade by musel byť prehodnotený jeho geologický vek, a to znížilo vek asi na 70 miliónov rokov. S týmto záverom však mnohí paleontológovia nesúhlasia. Vedecká štúdia z júna roku 2011 tento záver podporuje - Raptorex má byť skutočne len mláďaťom obrieho Tarbosaura.

Referencie
----------

* *Tento článok je čiastočný alebo úplný preklad článku Raptorex na českej Wikipédii.*

1. ↑  SERENO, P. TAN, L.; BRUSATTE, S. L.; KRIEGSTEIN, H. J.; ZHAO, X.; CLOWARD, K. Tyrannosaurid skeletal design first evolved at small body size. *Science*, 2009, roč. 326, čís. 5951, s. 418–42. DOI: 10.1126/science.1177428.
2. ↑  ANSARI, Azadeh. *Tiny T. rex fossil discovery startles scientists* [online]. CNN.com, 17. September 2009, [cit. 2011-10-25]. Dostupné online. (anglicky)
3. ↑  FOWLER, D.W. WOODWARD, H.N.; FREEDMAN, E.A.; LARSON P.L.; HORNER J.R. Reanalysis of "Raptorex kriegsteini": A Juvenile Tyrannosaurid Dinosaur from Mongolia. *PLoS ONE*, 2011, roč. 6, čís. 6, s. e21376. DOI: 10.1371/journal.pone.0021376.
**Si len diabol** (poľ. Jesteś tylko diabłem) je román poľského spisovateľa Joe Alexa (vlastným menom Maciej Słomczyński) vydaný po prvýkrát v roku 1960, v slovenskom preklade roku 1981.

Obsah románu
------------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Známy právnik Alexander Gilburne prosí Joea Alexa, aby mu pomohol vyriešiť nejasnosti okolo smrti jeho priateľky. Nezvyklé okolnosti jej samovraždy v ňom budia podozrenie na vraždu. Alex prichádza do Norfordu, kde sa oboznamuje s diabolskou legendou, ktorá sa týka dedičov Norford Manor. Podľa nej sa smrťou Patricie naplnila kliatba uvalená na rod Ecclestonovcov pred niekoľkými stáročiami... Joe sa musí ponáhľať, pretože podľa proroctva má umrieť ďalšia osoba. Za pomoci Bena Parkera a Scotland Yardu sa ubezpečia, že nikto cudzí sa nemôže dostať na usadlosť. Avšak napriek všetkej ostražitosti Diabol znova útočí.

 Opis zápletky alebo rozuzlenia príbehu sa tu končí.

Motto
-----

*Primálo síl máš, predsa si len diabol.*
*Zhoď ľudskú podobu a vzdiaľ sa, lezúc*
*škvrnitým bruchom po zemi, ty had!*
*Veď moja kliatba rozkáže aj peklu.*
*Ty prvý okúsiš jej moc...*
Merlinovo narodenie

Zdroj
-----

*Tento článok je čiastočný alebo úplný preklad článku Jesteś tylko diabłem na poľskej Wikipédii (číslo revízie nebolo určené).*
Hrad Habsburg v súčasnosti
**Habsburg** je hrad, z ktorého údajne pochádza rod Habsburgovcov. Bol postavený začiatkom 11. storočia. Nachádza sa na území obce Habsburg, ktorá patrila do vtedajšieho panstva Habsburgovcov, vo švajčiarskom kantóne Aargau pri sútoku riek Aary a Reussy.

Habsburgovci tu pod týmto menom, ktoré si dali okolo roku 1100, sídlili v 12. a 13. storočí.

Legenda a meno
--------------

Rytina z konca 16. storočia
Podľa legendy pomenoval Radbot, jeden zo staviteľov hradu, hrad *Habichtsburg* (Jastrabí hrad) podľa jastraba, ktorý si sadol na jeho chrbát.

Pravdepodobnejšie ale je, že hrad dostal meno zo staronemeckého *hab*, *haw*, ktoré znamená brod, prechod cez rieku, a ktoré označuje funkciu hradu, strážiť altenburský brod pri dnešnom mestečku Brugg (po slovensky „Most") na rieke Aare.

Dejiny
------

Približný rozsah panstva Habsburgovcov v 11. až 13. storočí na dnešnej mape
Archeologické prieskumy z konca 20. storočia odhalili na vrchu, kde dnes stojí hrad, stopy z bronzovej doby a rímskej doby.

Hrad dali postaviť okolo rokov 1020/30 (zrejme) Radbot a jeho brat Werner zo Štrasburgu. Habsburgovci tu sídlili dve storočia, okolo 1220/30 sa presídlili do novozaloženého mesta Bruggu.

Potom ako sa záujem a činnosť Habsburgovcov – ako katolíkov – presunuli na východ, na prelome 13. a 14. storočia, stratil hrad na význame a prešiel na tzv. staré sprisahanectvo (prvý švajčiarsky spolok). Prechádzal z jedného vlastníctva do druhého – páni z Wülpelsbergu, z Wohlenu, 1420 z Grifensee (Greifensee), 1457 bernský stav, 1469 kláštor Königsfelden – a postupne upadal, až v roku 1803/04 prešiel do vlastníctva kantónu Aargau, ktorý začal renovovať zachovanú západnú časť pôvodného hradu.

Iné projekty
------------

Commons
* Spolupracuj na Commons Commons ponúka multimediálne súbory na tému **Habsburg (hrad)**

Externé odkazy
--------------

* *Habsburg (Burg) / Habsbourg (château) / Habsburg (castello)* – heslo v Historickom lexikóne Švajčiarska *(DHS / HLS / DSS)* na jeho stránkach dhs.ch
* *Schloss Habsburg* – história, legenda, informácie, fotografie a obrazy

Súradnice: 47°27′46″S 8°10′52″V﻿ / ﻿47,46274°S 8,18104°V﻿ / 47.46274; 8.18104